'''Frankerriget''' var et [[kongerige]] i den tidlige [[Middelalder]]. Det eksisterede fra det [[5. århundrede|5.]] til det [[9. århundrede]], og det har fået navn efter [[frankerne]], der egentlig var flere stammer, som havde søgt tilflugt i [[Gallien]]. Ved dygtighed og held blev frankerriget i løbet af tre hundrede år til det vigtigste rige i Vesteuropa, og ud fra det opstod nogle århundreder senere både [[Frankrig]], [[Tyskland]] og en række mindre stater. Frankerriget udviklede sig efter det [[vestromerske rige]]s sammenbrud til et magtcentrum og senere til en stormagt i Vesteuropa. Det blev først regeret af kongedynastiet [[merovinger]]ne og senere – i storhedstiden – af [[karolinger]]ne. Højdepunktet af magt og udstrækning nåede riget under [[Karl den Store]].
Kultur